als_Latn dik_Latn sag_Latn
Përfundojnë aplikimet për konkursin ndërkombëtar “Istanbul Photo Award”
Janë dërguar 11.000 fotografi nga 104 vende të botës.
ANKARA (AA) - Aplikimet e fotografive për përzgjedhjen ndërkombëtare të fotografive më të mira "Istanbul Photo Awards" ka përfunduar, raporton Anadolu Agency (AA).
"Istanbul Photo Awards" është konkursi ndërkombëtar i fotografive më të mira i organizuar nga AA për herë të parë këtë vit. Konkursi synon të bëhet një ndër pesë konkurset më prestigjioze për fotografitë më të mira në botë.
- Mbi 11 mijë aplikime
Juria pjesë e së cilës janë persona me famë botërore si editorja e fotografisë së revistës "Time", Alice Gabriner, dhe themeluesi i Shanghai Center of Photography dhe fitues i Çmimit Pulitzer, Liu Heung Shing, më 14 dhe 16 mars në Stamboll do të vendosin për fituesit e çmimeve. Rezultatet e konkursit do të publikohen në prill, ndërsa pas kësaj do të organizohen edhe ekspozita në Stamboll dhe Ankara. Është planifikuar edhe bërja albumit të fotografive fituese.
Kompanitë Turkcell dhe NIKON janë sponsorë kryesor të këtij konkursi që mbahet për herë të parë, por është pritur me interesim të madh në opinionin publik dhe në ambientet profesionale. Të gjitha portalet e mëdha dhe rrjetet shoqërore ndjekin zhvillimet e fundit lidhur me organizimin dhe rrjedhat e “Istanbul Photo Awards”.
Siç është bërë e ditur edhe më parë, më 1 nëntor të vitit të kaluar është aktivizuar faqja www.istanbulphotoawards.com përmes së cilës deri më 31 janar 2015 kanë arritur 11.587 fotografitë nga 104 vende të botës.
Garuesit do të konkurrojnë në katër kategori, si dhe çmimin special të jurisë, me vlerë 58,000 dollarë amerikan. Çmim për foton më të mirë në secilën kategori është 8000 dollarë, vendin e dytë 3.000, ndërsa çmimi për vendin e tretë është 1,500 dollarë.
- Emra të njohur në juri
Konkursi është i hapur për të gjithë fotoreporterët profesional në botë, ndërsa në mesin e jurisë të cilët do të marrin pjesë emra të njohur në rang ndërkombëtarë si editorja e fotografisë së revistës "Time", Alice Gabriner, themeluesi i Shanghai Center of Photography dhe fitues i Çmimit Pulitzer Liu, Heung Shing, editor i fotografisë së Stern Harald Menk, nga drejtorët e Getty Images Georges Dekeerle dhe drejtor për shpërndarjen e fotove në AFP Michel Scotto.
Në juri gjenden edhe fotoreporterët fitues të çmimeve "World Press Photo" si Juri Kozirev, Guillaume Herbaut, Patrick Chauvel, redaktor i lajmeve vizuale në AA, Ahmet Sel dhe editor i shërbimit të fotove në AA, Firat Çaglayan Yurdakul.
Bëhet fjalë për konkursin që iu prezantua Festivalit të Fotoreporterëve Ndërkombëtare, në festivalin e fotove "Visa pour L'Image Perpignan" të mbajtur në Paris nga 1-7 shtator.
Në lidhje me konkursin për fotografinë më të mirë "Istanbul Photo Awards" mund të gjenden në faqen http://istanbulphotoawards.com që është në dispozicion dhe përmes faqes së internetit www.anadoluimages.com. Në këtë portal të rëndësishëm do të gjeni gjithashtu një arkiv të fotove dhe videove të realizuara nga fotoreporterë anembanë botës me një histori prej 94 vjetësh. Mijëra abonentë nga Turqia dhe bota e përdorin këtë portal si një nga burimet kryesore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn